b'\n_START_ARTICLE_\nP\xc3\xa4\xc3\xa4t\xc3\xb6steoria\n_START_PARAGRAPH_\nP\xc3\xa4\xc3\xa4t\xc3\xb6steoria on keino k\xc3\xa4ytt\xc3\xa4\xc3\xa4 tilastollisia menetelmi\xc3\xa4 valintatilanteissa, joissa eri vaihtoehtojen seurauksiin liittyy ep\xc3\xa4varmuutta. Tyypillisesti erilaisten lopputulosten tuottama hy\xc3\xb6ty kvantifioidaan, ts. esitet\xc3\xa4\xc3\xa4n lukuina, ja lasketaan vaihtoehtoisten p\xc3\xa4\xc3\xa4t\xc3\xb6sten tuottaman hy\xc3\xb6dyn odotusarvo.\n_START_SECTION_\nEsimerkki\n_START_PARAGRAPH_\nSuoraviivainen tapa ratkaista ongelma on laskea voitetun rahasumman odotusarvo vaihtoehdoille 1 ja 2. Vaihtoehdossa 1 se on  ja vaihtoehdossa 2 se on . Siten vaihtoehtoa 2 voisi pit\xc3\xa4\xc3\xa4 parempana. Joissain tilanteissa p\xc3\xa4\xc3\xa4t\xc3\xb6ksentekij\xc3\xa4lle voi kuitenkin olla erityisen t\xc3\xa4rke\xc3\xa4\xc3\xa4 voittaa edes pieni rahasumma, ja t\xc3\xa4ll\xc3\xb6in vaihtoehto 1 voi olla subjektiivisesti parempi. T\xc3\xa4llaista tilannetta voidaan mallintaa siten, ett\xc3\xa4 hy\xc3\xb6ty\xc3\xa4 ei pidet\xc3\xa4 suoraan verrannollisena voitettuun raham\xc3\xa4\xc3\xa4r\xc3\xa4\xc3\xa4n, vaan saatu hy\xc3\xb6ty kasvaa v\xc3\xa4hitellen loivemmin voittosummaa kasvatettaessa. T\xc3\xa4llaista p\xc3\xa4\xc3\xa4t\xc3\xb6ksentekij\xc3\xa4\xc3\xa4 kutsutaan riskej\xc3\xa4 v\xc3\xa4lttelev\xc3\xa4ksi. Vastaavasti p\xc3\xa4\xc3\xa4t\xc3\xb6ksentekij\xc3\xa4, joka on valmis ottamaan suuren riskin suuremman voittosumman takia, kutsutaan riskihakuiseksi.\n_START_SECTION_\nSovelluksia\n_START_PARAGRAPH_\nP\xc3\xa4\xc3\xa4t\xc3\xb6steoriaa voidaan soveltaa taloustieteess\xc3\xa4, teknisess\xc3\xa4 suunnittelussa, l\xc3\xa4\xc3\xa4ketieteess\xc3\xa4 ja muilla aloilla joissa tehd\xc3\xa4\xc3\xa4n p\xc3\xa4\xc3\xa4t\xc3\xb6ksi\xc3\xa4 joihin liittyy riskej\xc3\xa4. P\xc3\xa4\xc3\xa4t\xc3\xb6steoriaan ja siihen liittyviin peliteoriaan ja riskianalyysiin kohdistui suurta kiinnostusta kylm\xc3\xa4n sodan aikaan, jolloin suurvallat halusivat v\xc3\xa4ltt\xc3\xa4\xc3\xa4 tuhoisan ydinsodan joutumatta silti joustamaan liikaa vastapuolen vaatimuksiin.'